《题林桂芳洲集》
宋代·林希逸

知子吟情美，工于学选诗。音惟追正始，派不入旁支。

谢句人难梦，钟评世有谁。匆匆酬雅意，勘辨待他时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。